open-index/open-wikipedia-markdown huggingface dataset:
Lars Jakobsson Tingnes

**Lars Jakobsson Tingnes** () var ein norsk gardbrukar, gjestgjevar og stortingsmann frå Førde i Sunnfjord.

Tingnes var frå garden Rotenes i Førde. Sjølv vart han i 1788 gardbrukar og gjestgjevar på Tingneset i Vevring i Sunnfjord.

Både i 1815-16 og 1818 var Tingnes 3. representant for Nordre Bergenhus amt på Stortinget. I 1815-16 var han medlem av komiteen for landbruk, skogbruk og bergdrift. På Stortinget 1818 var han medlem av ti komitear, mellom dei om sundagsfiske, om allmugeskulelova, om lærarseminar og lærarløner, om matrikkellova, samt om utskifting og odelstakstar. I samband med dei siste sakene kom han då med framlegg om at berre folk med jordbrukskunnskap skulle få eige jord. Unntaket frå denne regelen skulle vere dersom kjøparane hadde planar å nytte tomta til fabrikkanlegg. Tingnes ville slik hindre byborgarar å drive gardsbruk gjennom forpaktarar.

Han var tildelt borgardådsmedaljen. 

Tingnes omkom på sjøen ved Rekstalandet i Kinn saman med tre drengar vinteren 1829.

## Kjelder
*Lindstøl, Tallak:*Stortinget og Statsraadet 1814-1914*. Kristiania, 1914, digital utgåve side 882
*
Carl Stousland

**Carl Stousland** () var ein norsk kjøpmann, bankmann og stortingsmann. Han representerte Venstre fram til 1909, perioden 1919-21 var han «uavhengig». Han var sentral i handelslivet og lokalpolitikken i Skien i ei årrekke. Henrik Ibsen var morbror hans.

Stousland var fødd i Skien, far hans var skipper. Frå 1874 til 1878 var han handelsbetjent i Brevik, deretter arbeidde han i onkelen Ole P. Ibsen si kolonialforretning i Skien fram til 1885. Han overtok då forretninga som dreiv fram til 1904. Frå 1888 dreiv han eiga assuranseforretning i Skien, og frå 1912 til 1932 var han børskommissær i byen. Stousland var stiftar i Skiens Kjøbmannsforening frå 1888 og formann i ti år framover. Frå 1912 til -23 var han formann i Skiens handelskammer.

Stousland var medlem av Skien bystyre frå 1888 til 1919. Han sat i formannskapet i fleire år, og i periodane 1897-99 og 1917-19 var han ordførar. Stousland var vararepresentant for Venstre på Stortinget for Skien i 1895, møtte i 1897 frå 5. juli. Ved stortingsvalet same hausten kom han inn på fast plass. Han hadde sete på Stortinget fire samanhengande periodar 1898 til 1909. Alle periodane fram til 1907 var han med i næringskomite nr 2, formann 1901-03. Elles var han sekretær i Stortinget 1900-03 og 1906-09, samt medlem av valkomiteen 1906-09. Fram til dess hadde han vore venstremann. Då han på ny kom på Stortinget, 1919-21, var han vald på ei partiuavhengig liste.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Ole Antonsson Holsen

**Ole Antonsson Holsen** () var ein norsk gardbrukar og stortingsmann frå Førde i Sunnfjord.

Holsen var son til ein gardbrukar. Han var i ein del år skulehaldar i omgangsskule. I 1831 tok han over farsgarden Holsen og dreiv denne sidan. År 1837 kom han med i det fyrste heradsstyret i Førde og var medlem av dette til 1859.

I 1845 og 1851 var Holsen 2. representant frå Nordre Bergenhus amt på Stortinget. På begge tingsamlingane var han medlem av budsjettkomiteen, siste gongen også av Lagtinget.

Han døydde på garden sin i Førde i 1864.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Karl Larsson Vefring

**Karl Andreas Larsson Vefring** () var ein norsk gardbrukar, ordførar og stortingsmann frå Vevring i Sunnfjord.

Vefring var fyrst gardbrukar på farsgarden i ein heil del år. I 1867 kjøpte han garden Vassbotn i same soknet og flytta dit.

Vefring representerte Nordre Bergenhus amt på Stortinget i 1865-66, 1871-73 og 1877-79. I den fyrste perioden var han medlem av militærkomiteen, i den andre periodane av kyrkjekomiteen.

Vefring var ordførar frå 1869 til 1900 i den tidlegare Vevring kommune.

I 1900 vart han sjuk medan han var på amtstinget. Han la då på heimferd, men døydde på Tingneset, få kilometer frå heimen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Nils Torsteinsson Areklett

**Nils Torsteinsson Areklett** eller **Niels Torstensen Arklet** () var ein norsk gardbrukar og stortingsmann frå Naustdal i Sunnfjord.

I barneåra skal Areklett berre ha gått 3–4 dagar årleg i skule. Han tok i si tid over farsgarden i Naustdal. I 1833 var han 2. representant frå Nordre Bergenhus amt på Stortinget. Ved stortingsvalet i 1835 vart han vald til 1. varamann og møtte i 1836 frå 4. juli, og på omframstortinget 1836-37 i staden for Ola Olsson Heimsæter. Han var i 1833 medlem av tollkomiteen og i 1836-37 av militærkomiteen. Nokre år var han med i heradsstyret i Naustdal. 

Han døydde på slektsgarden i Naustdal i 1871.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Steigarsau

**Steigarsau** er ein nordnorsk sauerase, avla fram i 1880-åra i Steigen i Nordland etter kryssing mellom importert sjeviotsau av typen sutherland og lokal nord-norsk spælsau.

## Utsjånad og eigenskapar
Steigarsauen er ein middelsstor sau, høgstilt på nette bein, med ein levandevekt for søyer på rundt 70-80 kg. Rasen er kjend for god ullkvalitet. 

Ryggen til steigarsauen skal vere lang og godt kjøttsett. Hovudet skal vere lett å kjenne att på bogen i naseryggen. Hårlaget på hovudet kan vere noko gulaktig, av og til med mørke flekkar, men ullfellen skal ikkje ha svarte hår. Nasebor og klauver skal vere svarte.

Sauen er roleg og produktiv med godt utvikla morsinstinkt. 

## Historie
Det var Steigens Landboforening som ville betre sauehaldet i området ved å kjøpe inn vêrar og søyer av sutherland (også kalla nordskotsk sjeviot) og plasserte dei rundt om i Steigen. Desse sauene kryssa seg med lokale spælsauer, og resultatet av denne kryssinga vart utgangspunktet for steigarsauen. Seinare vart òg noko leicester-sau kryssa inn.

Steigarsauen vart presentert på ei utstilling i 1898 , og etterkvart fekk han stor utbreiing i Nordland, Troms, og delar av Trøndelag. Den første stamboka vart utgjeven i 1934, men offisielt vart han ikkje godkjend som eigen rase før i 1954.

Norsk genressurssenter og Genressursutvalget for husdyr definerte i 2008 steigarsauen som ein nasjonal verneverdig rase.  
Norsk genressurssenter har i 2010 oversikt over om lag 650 vinterfôra sauer fordelt på om lag 14 besetningar. Det er usikkert kor reinrasa alle desse søyene er, og rasen er enno rekna som truga.

## Kjelder
*Skog og landskap: Steigarsau
Ole Svanøe

**Ole Torjersson Svanøe** () var ein norsk mangesyslar og stortingsmann frå Ål i Hallingdal. Han var far til Kristoffer Svanø.

## Liv og gjerning
Svanøe var son til ein gardbrukar på Stave i Ål. I 1801 trefte han Hans Nielsen Hauge og vart med Hauge på tur frå Gol til Lærdal. Frå då av var han ein av Hauges næraste vener. Deretter reiste han til heimbygda att og var gardbrukar på farsgarden til 1804. Då selde han garden i Ål og kjøpte godset Svanøy i Kinn prestegjeld i Sunnfjord. Bak kjøpet stod Hans Nielsen Hauge. På Svanøy dreiv han stort gardsbruk og fiskeri, anla sagbruk og skipsverft og dreiv nokre år med saltbrenning. År 1812 tok han borgarskap i Bergen og dreiv handel. Han budde nokre år i Sandviken ved Bergen, flytta så tilbake til Svanøy.

Heile sitt liv var Svanøe ein av dei mest verksame haugianarane. Han var mellom dei som hadde størst innverknad i rørsla, og vart i Hauge sitt testament innsett som ein av «dei eldste».

Svanøe var 3. representant frå Nordre Bergenhus amt på omframstortinget 1814. Seinare representerte han amtet på Stortinget 1821-28, 1836-37 og 1842. I 1821 var han medlem av fem komitear, mellom dei komiteen om gasjar og pensjonar. Både i 1821 og på omframstortinget 1822 var han medlem av budsjettkomiteen. I 1824 var han medlem av justiskomiteen og komiteen om innløysinga av riksbanksetlane. På Stortinget 1827 var han medlem i komiteen om jordbruk og fedrift, samt komiteen om brennevinslova. I 1836 var han medlem av konstitusjonskomiteen og i 1842 av desisjonskomiteen.
 
Tildelt borgardådsmedaljen i sølv.

Han døydde på Svanøy i 1859.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Hunndalen

**Hunndalen** er eit nærings- og bustadområde i Gjøvik kommune i Innlandet. Området blir i dag rekna som ein av Gjøviks bydelar og ligg om lag tre kilometer vest for Gjøvik bysentrum.

## Historie
Hunndalen som industristad er eit av dei eldste i Oppland. Sjølve nerven i Hunndalen var den gong Toten Cellulosefabrikk (nedlagt 1981). Verksemda O. Mustad & Søn AS (produsent av fiskekrokar og jernvareutstyr) er framleis aktiv i området etter ei rekke nedbemanningar. Mustads gamle industriområde har dei siste åra blitt revitalisert med ei rekke nye foretak - og framstår i dag som Mustad Næringspark som ligg på grensa mellom Hunndalen bydel og Gjøvik sentrum. Den gamle og pittoreske mursteinsbusetnaden langs Hunnselva huser pr. 2008 ei rekke nye foretak, som for eksempel Telenor kundeservice, TESS, og diverse lokaleentrepenørar.

## Kyrkje
Hunn kyrkjelyd omfattar Hunndalen og store delar av Nordbyen. Kyrkjebygget, nye Hunn kyrkje, ligg på grensa mellom dei to bydelane.

## Skole, barnehage og fritid
I bydelen ligg det to skoler, Blomhaug barneskole med nesten 400 elevar og Vardal ungdomsskole. Hunndalen har òg ei rekke barnehagar, mellom dei Huskestua, Marka og Misjonshuset.

Fritidsklubben "Møteplassen" som er open på onsdagar er populær mellom dei unge i  bydelen. 
Det er òg ein ballbinge på Vardal idrettsplass, nokre fotballbanar og ein leikeplass som ligg langs Hunnselva.

## Kjente personar frå Hunndalen
*Ole Evinrude
*Ingvild Flugstad Østberg, langrennsløpar
*Jan Erik Larssen, programleiar i Broom, tidlegare i Autofil
*Viggo Sandvik, tidlegare vokalist i Vazelina Bilopphøggers
Kristoffer Svanø

**Kristoffer Olsson Svanø** () var ein norsk gardbrukar og stortingsmann frå Kinn i Sunnfjord. Ole Svanøe var far hans.

Svanø gjekk på Jakob Sverdrup sin landbruksskule på Sem i Vestfold. Seinare overtok han den store Svanøy-garden etter far sin. Han var i mange år medlem av heradsstyret i Kinn og var ordførar 1846-47, 1849-50, 1852-53 og 1868-49.

Svanø representerte Nordre Bergenhus på Stortinget i 1848, 1851, 1858, 1859-60, 1865-66 og 1868-69, på omframstortinget 1858 møtte han som 1. varamann i staden for Ulrich Sverdrup. Han var 1848 medlem av budsjettkomiteen, 1851 av konstitusjonskomiteen og arbeidarkomiteen, 1859-60 av kyrkjekomiteen, 1865-66 av konstitusjonskomiteen og 1868-69 av kyrkjekomite nr 1.

Han døydde på Svanøy i 1887.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Filologi

**Filologi** (frå gresk φιλολογία, *philologia*, 'kjærleik til ord, tale') er vitskapen om språket og litteraturen til eit folk, til dømes klassisk filologi og germansk filologi. Språkstudiet i seg sjølv, lingvistikken, er ein av fleire vitskapar som har basis i filologien. 

Opphavleg vart ordet brukt einstydande med klassisk filologi, vitskapen om språket, litteraturen og kulturen til dei gamle grekarane og romarane. I dag bruker ein ordet om språkstudium som heile, om hermeneutikk (fortolking), om oldtidskunnskap og om historiske studie av litteratur.

Ein filolog arbeider ofte ved undervisings- og forskningsinstitusjonar, på bibliotek, i media, forlag, museum eller i offentleg administrasjon. 

## Fagområde innan filologi
* **[[Indoeuropeistikk]]**

* **[[Klassisk filologi]]**
** Bysantinistikk
** Gresk filologi
** Latinsk filologi

* **Moderne filologi**
** Anglistikk
** Baltistikk
** Fennistikk
** Germanistikk (germansk filologi)
** Hungarologi
** Keltologi
** Romanistikk (romansk filologi)
** Skandinavistikk
** Slavistikk (slavisk filologi)

* **[[Orientalistikk]]** (orientalsk filologi) og **[[Afrikakunnskap]]**
** Afrikanistikk
** Altaistikk
** Arabistikk
** Armensk filologi
** Assyriologi
** Egyptologi
** Etiopistikk
** Hettittologi
** Indoiranistikk
*** Indologi
*** Iranistikk (iranologi)
** Judaistikk
** Koptologi
** Kurdologi
** Sumerologi
** Turkologi

* **[[Japanologi]]**
* **[[Sinologi]]**
* **[[Tibetologi]]**

* **[[Samanliknande språkvitskap]]**

## Bakgrunnsstoff

## Kjelder

* 
* «Filolog» ved utdanning.no

* *Denne artikkelen bygger på «[[:nb:Filologi|Filologi]]» frå , den 29. april 2011.*
Cellevegg

**Cellevegg** er det solide laget rundt ei celle. Han gjev cella form, strukturell støtte, vern og fungerer som ein selektiv barriere.
Hovudoppgåva til celleveggen er å verna det indre av cella mot fysiske rørsler som kan skade ho. 

Dei fleste prokaryotar har celleveggar, unntaket er bakterieklassen Mollicutes. Blant eukaryotar finn ein celleveggar hjå  soppar, algar og plantar, men ikkje hjå dyr og mange andre takson.

## Kjelder
Gjevingåsen tunnel

**Gjevingåsen tunnel** er ein jarnbanetunnel under bygging mellom Hommelvik og Hell stasjonar på Meråkerbanen. Tunnelen er viktig få å ned reisetida og kapasiteten mellom Nord-Trøndelag og Trondheim. Ein reknar med å spare opptil fem minutt. Samstundes vil dagens strekning som er ein flaskehals bli erstatta og kapasiteten vil auke frå 5,4 til 8 tog pr time. Ein annan positiv konsekvens er at dagens rasutsette og vedlikehaldskrevjande strekning kan bli lagt ned. 

## Prosjektet
Tunnelen er 4400 meter lang med enkeltspor og totalt blir det lagt 5700 meter nytt spor som følgje av nybygginga. Kostnadsramma er 635 millionar kroner og anlegget vil stå ferdig hausten 2011. Gjennomslaget i tunnelen kom 12. august 2010. Tunnelen vil bli klargjort for framtidig elektrifisering av strekningane mellom Trondheim - Steinkjer og Trondheim - Storlien. Som følgje av drivinga av tunnelen er det tatt ut 400 000 kubikkmeter masse som blir nytta av Avinor i samband med utvidinga av Trondheim lufthamn, Værnes.

## Kjelder
* Jernbaneverket si prosjektside om Gjevingåsen tunnel
Einige og tru til Dovre fell

**«Einige og tru til Dovre fell»** (bokmål *Enige og tro inntil Dovre faller* eller *Enige og tro til Dovre faller*) er den såkalla Eidsvolleiden frå 1814. Eiden blei avlagt som eit løfte etter at tingingane under Riksforsamlinga på Eidsvoll vart avslutta 20. mai 1814. Ifølgje Nicolai Wergeland tok representantane etter forslag av Jens Schow Fabricius (1758-1841) kvarandre då i hendene, danna ei brorskapskjede og ropte «Enige og troe, indtil Dovre falder!». 

Dovre har elles lenge hatt ein viktig posisjon i Noregs nasjonale medvit, der Dovrefjell representerer det evige, uforanderlege, trygge og grunnfesta. I norsk eventyrtradisjon representerer Dovre det eldgamle og trolske. I eventyret «En aften i nabogården» frå Asbjørnsen og Moes eventyrsamling frå 1845 heiter det at «(...) på Dovrefjell har der naturligvis alle dager vært like så gode trollkjerringmøter som på Bloksberg.» Henrik Ibsen valde dessutan namnet Dovregubben på karikaturen sin av det sjølvgode og sneversynte norske i sitt dramatiske dikt Peer Gynt frå 1867.



File:Norges Jubilæum 1814-1914.jpg|«Norges Jubilæum 1814-1914»,  postkort til grunnlovsjubileet  med mottoet «Enige og tro, indtil Dovre falder.» Motivet viser og dei fem fremste eidsvollsmennene og Eidsvollsbygningen. 
File:Enig og Tro til Dovre falder 1814.jpg|«Enig og tro til Dovre falder 1814», postkort til grunnlovsjubileet med blant anna maleriet «Eidsvold 1814» av Oscar Wergeland. 


Fil:Portrett av Jens Schou Fabricius - Oslo Museum - OB.00074.jpg|Jens Schow Fabricius, seinare admiral, foreslo Eidsvoll-eden i sin avskjedstale då Riksforsamlinga vart avslutta 20. mai 1814. 
File:Glittertind Til Dovre Faller.jpg|Eidsvolleden har blitt gjentatt som slagord i norsk kultur og politikk. Biletet viser  EPen *[[Til Dovre faller]]* med «vikingbandet» Glittertind fra 2005.


## Bakgrunnsstoff
* Jens Schow Fabricius ord ved avslutninga av Riksforsamlinga
* Om Dovrefjell blant anna som nasjonalt symbol.
Blålyngslekta

**Blålyngslekta** (*Phyllodoce*) er ei lita planteslekt i lyngfamilien. Fleire artar veks naturleg i kalde område i Nord-Amerika, særleg i vest og nord. Éin art, blålyng, veks i Nordvest-Europa, medan *Phyllodoce nipponica* kjem frå Japan.

Fleire av plantane i slekta blir nytta som pryd- eller hageplantar.

## Nokre artar
**[[Phyllodoce aleutica]]* 
**[[Phyllodoce breweri]]*
**[[Phyllodoce caerulea]]* 
**[[Phyllodoce empetriformis]]* 
**[[Phyllodoce granduliflora]]* 

### Norske artar i blålyngslekta
I Noreg veks éin art frå slekta,  blålyng (*Phyllodoce caerulea*)

## Kjelder

*Johannes Lid: *Norsk-svensk-finsk flora*. Det Norske Samlaget, 1985.
**Denne artikkelen bygger på «[[:sv:Lappljungssläktet|Lappljungssläktet]]» frå ,  den 28. november 2010.*  

## Bakgrunnsstoff
California Dreamin'

«**California Dreamin**'» *(California drøymer)* er ein populær song av The Mamas & the Papas, som først kom ut i 1965. Songen er rangert på 89. plass på lista til *[[Rolling Stone]]* over dei 500 største songane gjennom tidene.. Teksten omhandlar ein mann i eit kaldt vinterlandskap som lengtar etter varmen i California.

## Historie
I følgje låtskrivarane John Phillips og Michelle Phillips vart songen skriven i 1963 då dei budde i New York. Han drøymde songen og vekka kjærasten for at ho skulle hjelpe han å skrive songen. På denne tida var dei to medlemmer i visegruppa ***The New Journeymen*** som utvikla seg til The Mamas & the Papas.

Dei fekk den første platekontrakten sin etter at dei vart introdusert for Lou Adler, sjef for Dunhill Records, av songaren Barry McGuire. Som takk til Adler song dei korvokal på «California Dreamin'» på McGuire-albumet *This Precious Time*. The Mamas and the Papas spelte så inn si eiga utgåve av songen med det same akkompagnementet i tillegg til ny vokal og ein fløytesolo av Bud Shank. Ein kan så vidt høyre den originale vokalen til McGuire i den venstre lydkanalen på byrjinga av songen. Singelen vart gjeven ut seint i 1965, men slo ikkje gjennom med ein gong. Etter å ha fått litt merksemd i Los Angeles i starten, hugsa Michelle Phillips at det var ein radiostasjon i Boston, som førte til det nasjonale gjennombrotet for songen.
Tidleg i 1966 nådde songen 4. plassen på den amerikanske singellista og vart liggande på lista i 17 veker. 

## Andre utgåver
Fleire kjende artistar har spelt inn sine utgåver av songen, mellom andre R.E.M., The Beach Boys, America, (to utgåver), Wes Montgomery,  José Feliciano (B-side på singelen «Light My Fire» i 1968), The Carpenters, Four Tops, Bobby Womack, Queen Latifah, The Seekers, George Benson, Eddie Hazel, Raquel Welch, Benn Jordan, Motorpsycho og Jack Frost.  

The Beach Boys spelte inn ei ny utgåve av «California Dreamin'» i 1986 for samleplata deira *Made in U.S.A.*. Denne vart produsert av Terry Melcher med Roger McGuinn frå The Byrds på tolvstrengsgitar og John Phillips på saksofon. Michelle Phillips og McGuinn er begge med i videoen.

## Kjelder

**Denne artikkelen bygger på «[[:en:California Dreamin&#39;|California Dreamin&#39;]]» frå ,  den 1. desember 2010.* 
*** oppgav desse kjeldene:*
Bookerprisen

**Bookerprisen** (engelsk namn «Booker Prize for Fiction» og «Man Booker Prize») er ein litteraturpris som vert delt ut årleg til ein roman som opphavleg er skriven på engelsk og gjeven ut i Storbritannia eller Irland.

Fram til og med 2013 gjekk prisen berre til forfattarar frå Det britiske samveldet og Irland, slik at forfattarar frå USA var utelukka. Frå 2014 har prisen vore open for alle nasjonalitetar. 

Vinnaren av Man Booker Prize kan rekna med internasjonal anerkjenning og suksess, og prisen er derfor også viktig for bokhandlarbransjen. Prisen vart oppretta av bokhandlarkjeda Booker plc i 1968, og delt ut første gongen året etter. For at prisen skal ha eit framståande kjennemerke, vert jurymedlemmene utvalde blant kritikarar, forfattarar og akademikarar. Sidan 2002 er prisen også omtala som «Man Booker Prize» på bakgrunn av at prisen er sponsa av eit investeringsselskap, Man Group plc.

## Vinnarar

Einskilde år har det vore to vinnarar (1974 og 1992).

## Bakgrunnsstoff
* Vinnarar og nominasjonar  

## Kjelder

----
**Denne artikkelen bygger på «[[:nb:Bookerprisen|Bookerprisen]]» frå ,  den 1. desember 2010.*
Draumen om det raude rommet

***Draumen om det raude rommet*** (kinesisk 紅樓夢; pinyin *Hóng Lóu Mèng*) er ein kinesisk roman skriven på midten av 1700-talet, under Qing-dynastiet. Han er rekna som ein av dei fire klassiske romanane i kinesisk litteratur. Forfattaren Cao Xueqin skreiv 80 kapittel av romanen, som seinare er blitt fullført av andre over hundre gonger. Romanen er skriven på kinesisk daglegspråk i staden for klassisk kinesisk, og bidrog til å gjera dette språket til eit akseptert litterært språk.

Romanen verker vera delvis sjølvbiografisk. Han skildrar veksten og fallet til ei slekt, og skildrar i detaljerte episodar livet i to rike embetsmannfamiliar med familiemedlemmer, vener og tenarar. Slekta Jia, i husa Ningguo og Rongguo, går frå å ha ein slektning som er keisarleg konkubine til å falla i unåde hjå keisaren og få eigedommane sine konfiskert. 

Kjærleikstrekanten mellom hovudpersonen Jia Baoyu og hans to kusiner, kjenslevare Lin Daiyu og meir praktisk anlagte Xue Baochai, er ei av dei best kjende intrigane i boka.

Romanen er også kjend under namnet «Soga åt steinen» (石头记, Shítóu Jì). I forordet til boka ber ein medviten stein som gudinna Nüwa la att då ho vølte himmelen ein taoist-prest og ein buddhstmunk om å ta han med for å sansa verda.

## Kjelder

* *Denne artikkelen bygger på «[[:nb:Drømmen om det røde rommet|Drømmen om det røde rommet]]» frå , og «[[:en:Dream of the Red Chamber|Dream of the Red Chamber]]» frå  den 1. desember 2010.*
Samuel Hansson Bugge

**Samuel Mandrup Hansson Bugge**, **Samuel Mandrop Hansen Bugge** () var ein norsk gardbrukar og stortingsmann frå Hafslo i Sogn.

Far hans var gardbrukar på Urnes i Hafslo. Han tok eksamen som underoffiser før han vart gardbrukar på farsgarden. Bugge var ordførar i Hafslo kommune i 20 år og medlem av forlikskommisjonen.

Bugge representerte Nordre Bergenhus amt på Stortinget 1871-79. Heile tida var han medlem av militærkomiteen, 1877-79 også av Lagtinget.

Han døydde på garden sin i Hafslo i 1907.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Caspar Kauffeldt

**Caspar Kauffeldt** () var ein norsk glasblåsar frå Biri. Han var son av Bernt Christopher Kauffeldt og Dorothea Elisabeth Gundelach som begge kom frå kjente tyske glasblåsarslekter.

Caspar Kauffeldt skipa Gjøvik Glassverk som vart internasjonalt kjent, både for kvalitet og for den spesielle fargen Gjøvikblå. Kauffeldts entreprenørskap la grunnlaget for det som i dag er innlandets største by, Gjøvik.

Han var gift med Ingeborg Lysgaard, død 21. februar 1859.

Sonen Wexel Hansen Kauffeldt overtok glasverket i 1840.

## Litteratur

* Korshavn, Jan Håvard 1994. Norske Empireglass. Gjøvigs Glasværk 1807-1843. Gjøvik.
Wexel Hansen Kauffeldt

**Wexel Hansen Kauffedt** var son av Caspar Kauffeldt. Han var utdanna jurist ved Universitetet i Københamn i 1823.

I 1840 vart han eigar av Gjøvigs Glasværk.

## Litteratur

* Korshavn, Jan Håvard 1994. Norske Empireglass. Gjøvigs Glasværk 1807-1843. Gjøvik.
Linkin Park

**Linkin Park** er eit alternativ rockband frå California i USA. Det blei danna i 1996. Linkin Park består i dag av Chester Bennington, Rob Bourdon, Brad Delson, Dave Farrell, Joe Hahn og Mike Shinoda.

Linkin Park har til i dag gjeve ut fire studioalbum, og har talrike singlar og hits. Dei har vunne to Grammy-prisar. Fyrste gongen var med singelen «Crawling» frå debutalbumet *Hybrid Theory*. Andre gongen var for songen «Numb/Encore», som var eit samarbeid med rapparen Jay-Z. 

Singelen «What I've Done» frå albumet *Minutes to Midnight* blei brukt i filmen *[[filmen Transformers|Transformers]]* (2007). Ein nyare singel, New Divide, blei brukt i oppfylgjaren *[[Transformers: De beseirede slår tilbake]]*.

## Studioalbum
**Hybrid Theory* (2000)
**Meteora* (2003)
**Minutes to Midnight* (2007)
**A Thousand Suns* (2010)
**Living Things* (2012)
**The Hunting Party* (2014)
* *One More Light* (2017)
* *From Zero* (2024)

## Kjelde


**Denne artikkelen byggjer på «[[:en:Linkin Park|Linkin Park]]» frå , den 31. januar 2012.*
Torstein Guttormsson Fretheim

**Torstein Guttormsson Fretheim** () var ein norsk gardbrukar, ordførar og stortingsmann frå Aurland i Sogn. Han var farfar til Thorstein Fretheim den yngre.

Far hans var gardbrukar på Fretheim, men døydde då sonen Torstein var barn. Sonen vart då oppfostra hos besteforeldra. I vaksen alder tok hans så over farsgarden og dreiv den til han skøytte garden over til son sin. Han var ordførar i Aurland i om lag 30 år og i mange år medlem av forlikskommisjonen.

Fretheim representerte Nordre Bergenhus på Stortinget i 1842, 1848, 1862-64 og 1871-73. Han var medlem av militærkomiteen 1842, 1848, 1862-63 og på omframstortinget av komiteen om avløninga av hæren. I perioden 1871-73 var han medlem av budsjettkomiteen, medan han var medlem av Lagtinget 1862-64 og 1871-73.

Han døydde på garden sin i Aurland i 1874.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Bernt Christopher Kauffeldt

**Bernt Christopher Kauffeldt** () var gift med Dorothea Elisabeth Gundelach (1742-1822) på Biri.
Dei kom begge frå kjende tyske glasblåsarslekter og kom frå Mecklenburg til Biri glassverk i 1764.

Dei fekk 9 born. Av dei kom Caspar Kauffeldt til å halde fram innan glassblåsartradisjonen både på Biri og seinare i Vardal (noverande Gjøvik).

## Litteratur

* Korshavn, Jan Håvard 1994. Norske Empireglass. Gjøvigs Glasværk 1807-1843. Gjøvik.
Peder Pedersson Hjermann den yngre

**Peder Severin Pedersson Hjermann** () var ein norsk gardbrukar og stortingsmann frå Lærdal i Sogn. Peder Pedersson Hjermann den eldre var far hans.

Hjermann tok over farsgarden Stønjum i Lærdal då faren døydde i 1834 og dreiv denne til han døydde. I 1837 kom han med i det fyrste heradsstyret og var medlem av dette til 1859. Frå 1844 var han forlikskommissær. Hjermann var 1. representant frå Nordre Bergenhus amt på Stortinget i 1845, der han var medlem av justiskomiteen.

Han døydde på garden sin i Lærdal i 1863.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Vierfink

**Vierfink**, *Urocynchramus pylzowi*, er ein uvanleg fugleart i høgtliggande område i det sentrale til vestlege Kina. Dette er ein art utan nærskylde og er si eiga slekt *Urocynchramus* plassert i eigen distinkte familie **Urocynchramidae** av sporvefuglar.

Han er ein liten fugl som liknar langhalefink i utsjånad. Vierfink viser kjønnsdimorfisme, hannane skil seg frå hofuglar med lys rosa farge på halsen, brystet og buken. Begge kjønna har lang stjert, brune striper på rygg og venger. Nebbet er tynnare enn hos rosenfinkar. Det sterkaste morfologiske trekket som skil denne arten frå rosenfinkar finn ein i dei ytre primærfjørene. Hos finkar og busksporvar er desse fjørene degenererte, men hos vierfink har dei to tredelar av lengda til neste primære. 

Vierfink lever i ei høgd på mellom 3050 og 5000 moh., vanlegvis parvis i hekkesesongen, og i små flokkar om vinteren. Den russiske oppdagaren Nikolaj Przjevalskij var den første som skildra denne arten og han skildra songen som liknande songen av busksporvar. Arten har ikkje vorte studert mykje i naturen, og det er lite kunnskap om åtferda hans. Han er ikkje tenkt å vere trua av menneskeleg aktivitet og er oppført med status livskraftig av IUCN.

Den taksonomiske slektskapen var uklår i lang tid. Groth (2000) foreslo at arten korkje er fink eller busksporv, men einaste medlemmen i Urocynchramidae, og denne endringa vart tatt med i den sjette utgåva av Clementslista.. 

## Kjelder

* *Denne artikkelen bygger på «[[:en:Przevalski's Finch|Przevalski's Finch]]» frå , den 1. desember 2010*

### Referansar

## Bakgrunnsstoff
* Artsskildring  hos Don Roberson; Bird Families of the World
*
Sølfest Hansson Urdahl

**Sølfest Hansson Urdahl** () var ein norsk gardbrukar, landhandlar, eit mellombod og ein stortingsmann frå Luster i Sogn. Hans Arnesson Urdahl var far hans og Hans Hansson Urdahl bror hans.

Urdahl gjekk underoffisersskulen i Bergen. Deretter var han gardbrukar på Saude i Luster, før han flytta til garden Fagernes i same bygda. Her dreiv han både som landhandlar og gardbrukar før han flytta til Bergen, der han var mellombod.

I si tid i Luster var han ordførar i tolv år, og forlikskommissær i mange år. Han var stortingsmann for Nordre Bergenhus amt i 1857-58, 1862-64. I 1857 var han medlem av desisjonskomiteen, 1862-63 av militærkomiteen medan han på omframstortinget 1864 var medlem av komiteen om korleis avløne hæren.

Urdahl døydde i Bergen i 1878.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Hans Arnesson Urdahl

**Hans Arnesson Urdahl** () var ein norsk kontorist, lensmann, gardbrukar og stortingsmann frå Luster i Sogn. Han var far til Sølfest Hansson Urdahl og Hans Hansson Urdahl.

Urdahl var son til lensmannen i Luster. I yngre år arbeidde han på kontoret til sorenskrivaren i Indre Sogn. Sidan var han brukar av garden Bringe i heimbygda, dit han var gift. Seinare var han så gardbrukar på Saude, også i Luster. År 1807 vart Urdahl lensmann i Luster etter far sin, ei stilling han hadde til han døydde.

Urdahl var valmann då det i 1814 vart halde val til riksforsamlinga på Eidsvoll. På Stortinget 1815-16 var han 4. representant frå Nordre Bergenhus amt, medlem av komiteen for juridiske gjenstandar. Grunna sjukdom var han permittert frå 19. september 1815. Til Stortinget 1821-22 var han 1. varamann. Han møtte då i 1822 frå den 30. oktober i staden for Absalon Olsson Vereide.

Urdahl døydde på garden sin Saude i 1829.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Torgeir Halvardsson Nes

**Torgeir Halvardsson Nes** () var ein norsk gardbrukar og stortingsmann frå Luster i Sogn.

Nes var gardbrukar i heimbygda Luster. Elles dreiv han i tiåra kring 1800 og kjøpte opp gardar i Romsdal, som han selde vidare til folk frå Indre Sogn som så vandra ut frå heimbygdene. Han kom tidleg i kontakt med Hans Nielsen Hauge, og var sentral i lekmannsrørsla i indre delar av Sogn. I 1838 vart han medlem av det fyrste heradsstyret i Luster.

Nes representerte Nordre Bergenhus amt på omframstortinget 1814, og på Stortinget 1815-16 og i 1833. Han var i 1815-16 medlem av tre komitear, kyrkjekomiteen den eine og om sal av embetsgardar ein annan. I 1833 var han medlem av næringskomiteen.

Nes døydde på garden sin i Luster i 1853.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Melchior Fuhr

**Melchior Schjelderup Olsson Fuhr** () var ein norsk sjømann, gardbrukar og stortingsmann frå Luster i Sogn.

Fuhr var son til ein gardbrukar i Luster. Sjølv tok han styrmannseksamen i Christiania i 1813. Fram til 1816 var han sjømann, deretter var han tilsett i ei handelsverksemd på Lærdalsøyri. Sidan kjøpte han garden Ottum i Luster og dreiv denne til han tok ut kår. 

Fuhr var 4. representant på Stortinget 1836 og omframstortinget 1836-37 frå Nordre Bergenhus amt, medlem av tollkomiteen. Fuhr vart på ny stortingsmann i 1842, då medlem av Lagtinget og kriminallovkomiteen. 1838-41 var Fuhr den fyrste ordføraren i Luster. Han var medlem av forlikskommisjonen 1835-42.

Melchior Fuhr døydde på Ottum-garden i Luster i 1869.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
*
*Melchior Schelderup Olsson Fuhr  i *NRK Sogn og Fjordane Fylkesleksikon*
Mons Larsson Eggum

**Mons Larsson Eggum** () var ein norsk gardbrukar og stortingsmann frå Sogndal i Sogn.

Eggum var son til ein gardbrukar på Bjedla i Sogndal. Han var i 12 år skulehaldar. Kring 1818 gifta han seg til garden Eggum, og dreiv denne. Han var kjend som ein flink jorddyrkar. Perioden 1837-45 var han medlem av heradsstyret i Sogndal, dei fire fyrste åra i formannskapet. Frå 1841 var han sparebankdirektør og elles presten sin medhjelpar, samt valmann.

Eggum var 4. representant frå Nordre Bergenhus amt på Stortinget i 1839. Han var medlem av næringskomite nr 1.

Han døydde på garden Åberge i Sogndal, der han vitja dotter si, som var gift og busett der.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Holmegaard Glasværk

**Holmegaard Glasværk** var eit dansk glasverk som var i drift frå 1825 til 2008, då det gjekk konkurs. Det låg på Fensmark i Næstved kommune sør på Sjælland. Designfirmaet Rosendahl AS har kjøpt retten til varemerket Holmegaard.

Initiativet til Holmegaard Glasværk vart tatt av lensgreve C. C. S. Danneskiold-Samsøe som ønskte å nytte torvressursane i Holmegaardens Mose (Holmegaardens myr) som energikjelde til framstilling av glas. Han søkte derfor Kongen om løyve til å starte produksjon i 1823. Lensgreven døydde det same året, like før han fylte 59 år, slik at det vart enka, Henriette Danneskiold-Samsøe, som stod for opprettinga av den første glashytta den 5. november 1825. Ved starten kom mange av arbeidarane frå Noreg. Dei brakte med seg kunnskapen om å lage flasker som var det viktigaste produktet i den første perioden.

I samband med verksemda vart det bygd arbeidarbustader, slik det var vanleg ved mange glasverk i Noreg.

I 1835 hadde glasverket fått tak i glasmeistrar frå Böhmen som kunne lage framstille serviseglas. Verket voks hurtig, og ved 20-årsjubileet i 1845 var det 80 medarbeidar ved verket.
Torvuttaket kravde stor arbeidsinnsats, og 400 mann sytte for at verket fekk den torva det trong til å fyre omnane. Med familiane vart dette derfor eit stort samfunn i datidas Danmark.

I 1847 skipa ein Kastrup Glasværk som tok over flaskeproduksjonen. Denne avdelinga vart seinare seld.

Dei første hundre åra var innsatsen fokusert på å produsere flasker og bruksglas. Først tidleg på 1900-talet tok Holmegaard Glasværk til å framstille meir kunstnariske glasprodukt som verket er kjent for i dag. Kjente designarar på 1900-talet var Jacob E. Bang, Per Lütken og Michael Bang.

På 1960-talet fusjonerte verket med Katrup Glasværk og all produksjon vart samla på Fensmark.

I 1985 vart Holmegaard Glasværk A/S ein del av Royal Copenhagen A/S som seinare skifta namn til Royal Scandinavia. Dette var ingen suksess for Holmegaard. Firmaet vart utskilt i 2004 då ei gruppe investorar ville opprette eit opplevingssenter med glas som tema i bygningane. Holmegaard Entertainment opna portane i 2006, men det vart heller ingen suksess. Føretaket gjekk konkurs, og bygningane vart selde på auksjon i 2010.

## Kjelder

* http://www.dr.dk/Regioner/Sjaelland/Tema/2010/Holmegaard_Glasvaerk/glasvaek_historien.htm
* Glassamling

## Bakgrunnsstoff

* Holmegaard – heimeside
* Holmegaard Glasværk hos Kulturarvsstyrelsen
Elling Reitan

**Elling Reitan** () er ein norsk kunstnar fødd i Trondheim. Han er mellom anna påverka av Odd Nerdrum og  Jens Johannessen.

## Bakgrunnsstoff
* ellingreitan.com
*Presentasjon av Reitan ved kunstsamleren.no

## Kjelder

*ellingreitan.com
*Presentasjon av Reitan ved kunstsamleren.no
Elva Paraná

**Paraná** er ei elv i Sør-Amerika som renn gjennom Paraguay, Brasil og Argentina, fleire stader som grenseelv. Ho er rundt 3700 km lang og er dermed den andre lengste elva i verdsdelen.  Namnet «Paraná» kjem frå guarani og tyder 'far til vatna', 'stort vatn' eller 'elv som liknar havet'.

Elva har eit nedbørfelt på 2,34 mill. km². Ho blir danna der dei brasilianske elvane Paranaíbad og Rio Grande møtest ved 20°S. Ho munnar ut i Rio de la Plata. Det øvre løpet er ikkje seglbart. Ho er farbar for skip som stikk 7,2 m djupt til Rosario, og for skip opptil 2 m til Corrientes. Paraná har mange store fossar. Blant dei største var dei no overfløymde Guaírafalla på grensa mellom Paraguay og Brasil. 

Paraná dannar eit stykke grensa mellom Paraguay og Brasil og mellom Paraguay og Argentina. På grensa mellom Brasil og Paraguay finst den største kraftstasjonen i verda, Itaipu, som utnyttar dei rundt 120 m høge falla Salto Grande. Den oppdemde sjøen er rundt 170 km lang, og med magasin rundt 29 mrd. m³. Kraftproduksjonen blir delt likt mellom Brasil og Paraguay.

## Kjelder

**[[Encyclopædia Britannica]]*, Río de la Plata
*Itaipu Binacional, PARANÁ RIVER
Bjørnsund leirskule

**Bjørnsund leirskule** er ein leirskule på Bjørnsund i Hustadvika kommune i Møre og Romsdal fylke. Leirskulen er eigd av Hustadvika kommune (tidlegare Fræna kommune)

Bjørnsund er eit avfolka fiskevær på ei øygruppe i innlaupet til Romsdalsfjorden, og leirskulen formidlar kystkultur og -natur. Leirskulen brukar Bjørnsund skule frå 1962 som hovudbygning og har i tillegg fire bustadhus og ei bryggje.                         

## Kjelder

## Bakgrunnsstoff
* Nettstaden til Bjørnsund leirskule
Bathory

**Bathory** var ei svensk heavy metal-gruppe som blei stifta i 1983 av Thomas «Quorthon» Forsberg. Gruppa blei oppløyst då Forsberg døydde i 2004.

Bathory, Venom, Mercyful Fate og Hellhammer var dei viktigaste gruppene i den første bølgja av black metal. Mens Venom namnga den nye sjangeren, var Bathory den viktigaste gruppa i utviklinga av black og viking metal. Forsberg tok utgangspunkt i thrash metal med satanistiske tekstar, lågkvalitetsproduksjon grunna lite penger, og ein skjerande stemme som alt ville bli kjenneteikn på black metal seinare.

Namnet på gruppa kom frå «blodgrevinna» Elizabeth Báthory, den best kjente seriemordaren i ungarsk og slovakisk historie.

## Utgjevingar
### Studioalbum

## Kjelder

**Denne artikkelen bygger på «[[:nb:Bathory|Bathory]]» frå ,  den 2. desember 2010.*
Preobrazjenskoje-traktaten

**Preobrazjenskoje-traktaten** var ein avtale forhandla fram av Johann Patkul og signert den 22. november 1699 i Preobrazjenskoje (i dag ein del av Moskva), som var ein av residensane til tsar Peter den store. Avtalen kom til etter eit uformelt møte mellom Peter og August den sterke i Rava i august 1698. Avtalen omfatta ei deling av Det svenske imperiet mellom Danmark, Russland, Sachsen og Det polsk-litauiske samveldet. Etter avtalen kom i stand starta den store nordiske krigen.

## Kjelder

**Denne artikkelen bygger på «[[:en:Treaty of Preobrazhenskoye|Treaty of Preobrazhenskoye]]» frå ,  den 2. desember 2010.* 
*** oppgav desse kjeldene:*
**
**
Tiago Mendes

**Tiago Cardoso Mendes** () er ein portugisisk fotballspelar som i 2011/12-sesongen spela for spanske Atlético Madrid.

## Karriere
Mendes starta karrieren sin i heimklubben S.C. Vianense i 1995. Allereie før han starta å spela for eit fyrstelag, hadde han skifta klubb to gonger, fyrst til Ancora Praia, deretter til S.C. Braga. Sistnemnte spelte han for fram til 2002, då han vart kjøpt opp av Benfica og spelte for dei i to år.

I 2004 gjekk han over i utanlandsk fotball då han vart kjøpt opp av engelske Chelsea. I 2005 gjekk han vidare til franske Lyon, og i 2007 vart han kjøpt opp av Juventus, som han framleis offisielt spelar for. 8. januar 2010 signerte han ein lånekontrakt med Atletico Madrid som varer ut sesongen.

På landslagsnivå deltok Tiago i fotball-EM 2004 og fotball-VM 2006 i Tyskland, der Portugal tapte mot Frankrike i semifinalen. Han deltok også i fotball-VM 2010 i Sør-Afrika, der han skåra to av dei tre landslagsmåla sine i ein kamp mot Nord-Korea som enda 7-0 til Portugal.

## Kjelder

* Engelsk Wikipedia om Tiago Mendes.
Føresongar

**Føresongar** eller **forsongar** er medlemmen i ei musikkgruppe som syng hovudparten av ein song. Føresongarar kan òg spela eit eller fleire instrument, som rytmegitar, piano, keyboard eller bassgitar. Dei er ofte sett på som frontfigur og leiar av musikkgruppa dei opptrer i ved å vera talsmann i intervju og føre publikum. Frontfiguren i ei gruppe kan naturlegvis også vera ein annan enn føresongaren, til dømes som hos Iron Maiden og Van Halen.

Ordet **forsongar** eller **føresongar** kan også bli bruka om ein som stemmer opp til allsong og leier allsongen vidare. 

## Kjelde

**Denne artikkelen byggjer på «[[:en:Lead vocalist|Lead vocalist]]» frå , den 2. desember 2010.*
Baroni

Eit **baroni** er ei subnasjonal eining, ofte av mindre omfang eller betydning enn eit grevskap. Tidlegare var eit baroni eit len, som stod under ein barons overhøgheit. I Danmark vart nemninga lensbaroni nytta, og i motsetting til andre land var baron berre ein ærestittel, medan det var den såkalla lensbaron, som var forlent med eit landområde.

I England var det ikkje naudsynt at eit baroni skulle vere ei samla eining, men kunne godt vere spreidd ut over store område, eksempelvis hadde baroniet til jarlen av Pembroke gods som låg i England, Irland og Normandie.

I Sverige har det berre vore eit baroni, nemleg friherreætta Adelswärds no bolagisert, tidlegare fideikommiss, Adelsnäs i Åtvids socken, Östergötland.

I Noreg har det berre vore eit baroni, baroniet Rosendal i Sunnhordland.

## Kjelder
* https://runeberg.org/nfbb/0520.html

## Sjå òg
* Lensbaroni
* Danske grevskap og baroni
Lensgreve

**Lensgreve** er ein adelstittel for den høgaste adelsrangen i Danmark.  Tittelen vart innført i Danmark-Noreg i 1671 ved ei forordning om oppretting av grevskap og baroni. Ein lensgreve var derfor ein greve som var forlent med eit grevskap frå den danske (dansk-norske) kongen. Greve er ein reint honorær tittel, og står under lensgreve i rang.

Adelsrettar blei avskaffa gjennom den danske grunnloven frå 1849, sjølv om titlane ikkje blei avskaffa. Lensafløsningsloven (1919) avskaffa krona sine len (majorat). Etter dette skulle adelstitlane vara i tre generasjonar og så falla bort.

I Noreg var tittelen knytt til grevskapa Laurvigen og Jarlsberg. Familien Wedel-Jarlsberg er knytt til denne tittelen.

## Sjå òg
* Dansk adel

## Kjelder
Lars Johannesson Aga

**Lars Johannesson Aga** () var ein norsk gardbrukar, lensmann og stortingsmann frå Ullensvang. Johannes Pedersen Aga var far hans og Johannes Johannesson Aga bror hans.

Aga vart konstituert lensmann i heimbygdene i 1824, seinare var han knytt til lensmannsstillinga som medhjelpar. Han vart lensmann i Ullensvang i 1830, ei stilling han hadde til 1881. Aga var også gardbrukar på Hovland i Ullensvang frå 1839. Han var medlem av heradsstyret 1839-81 og forlikskommissær 1840-53.

Aga var stortingsmann frå Søndre Bergenhus amt i 1842 og 1845. I 1842 han medlem av protokollkomiteen, medan han i 1845 var med i næringskomiteeen.

Aga døydde på garden sin i Ullensvang i 1889.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Johannes Johannesson Aga

**Johannes Johannesson Aga** () var ein norsk gardbrukar, ordførar og stortingsmann frå Ullensvang i Hordaland. Johannes Pedersen Aga var far hans og Lars Johannesson Aga bror hans.

Aga tok over farsgarden i 1839 og dreiv denne. Frå 1840 var han medlem av heradsstyret i Ullensvang, ordførar 1844-71 og 1873-79. Han var forlikskommissær 1857-73, og medhjelpar åt presten i over 40 år. Styreformann i den lokale sparebanken.

Aga representerte Søndre Bergenhus amt på Stortinget frå 1857 til 1873. I 1857 var han medlem av protokollkomiteen og den utvida justiskomite nr 1, på omframstortinget 1858 av finanskomiteen og valkomiteen. Tingsamlingane 1859-60, 1862-63 og 1865-66 var han medlem av protokollkomiteen, 1868-69 og 1871-73 sekretær i same. På omframstortunget 1864 medlem av komiteen om avløninga av hæren. Både 1868-69 og 1871-73 var han medlem av valkomiteen, i 1869 også av røysterettskomiteen. Aga var medlem i Stortinget sine deputasjonar til kongekroninga i Trondheim 1860, og til 1000-årsminnet i Haugesund i 1872.

I 1877 vart han tildelt medalje «til belønning for det norske landbruk». Han døydde på slektsgarden i 1898.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
## Bakgrunnsstoff
*
Ola Olsson Espe

**Ola Olsson Espe** () var ein norsk gardbrukar og stortingsmann frå Ullensvang i Hordaland.

Espe var son av ein gardbrukar i Ullensvang. Han var gardbrukar på farsgarden frå 1813 til 1845. Perioden 1837-41 var han medlem av heradsstyret, og var elles valmann med mange kommunale verv.

Espe var 1. og 2. varamann til Stortinget frå Søndre Bergenhus amt i høvesvis 1824 og 1827. I 1830 var han 1. representant frå valkrinsen, på Stortinget var han medlem av næringskomiteen.

Han døydde på slektsgarden i Ullensvang i 1860.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Samson Toresson Stueland

**Samson Toresson Stueland** () var ein norsk gardbrukar og stortingsmann frå Kvinnherad.

Stueland var i yngre år skulehaldar, tok så over farsgarden og dreiv denne. Han dreiv elles med rosemåling og han dikta songar og salmar, gav i 1824 ut heftet *Enfoldige Sange*. Stueland kom med i det fyrste heradsstyret i Kvinnherad, og var medlem av heradsstyret 1838-58, ei tid ordførar. Valmann 1833-58. Stueland var haugianar, og i 1842 til stades ved skipinga av Det Norske Misjonsselskap. Seinare same året danna han i heimbygda lokallag for misjonsselskapet. I 1864 var han den leiande då det vart skipa ei indremisjons-«fællesforeing» for Sunnhordland, Hardanger og Voss.

Han var 4. representant frå Søndre Bergenhus amt på Stortinget 1836, medlem av kyrkjekomiteen, og av omframstortinget 1836-37.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* *Norsk Allkunnebok*, X. bandet. 1965.

; Notar
Haldor Pedersson Helland

**Haldor Pedersson Helland** () var ein norsk lærar, kyrkjesongar og gardbrukar frå Kvinnherad.

Far til Helland var leiglending på eit bruk på Onarheim i Kvinnherad. Sjølv var han skulehaldar frå 1817, i 1830 vart han også kyrkjesongar i Kvinnherad. Samstundes vart han gardbrukar på Helland i same heradet og dreiv denne garden sidan. I 1837 vart han medlem av det fyrste heradsstyret i Kvinnherad.
 
Helland representerte Søndre Bergenhus på Stortinget i 1851 og 1854. På begge tingsamlingane var han medlem av bankkomiteen.

Han døydde på garden sin i Kvinnherad i 1862.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Anders Arnesson Vinje

**Anders Arnesson Vinje** () var ein norsk gardbrukar og stortingsmann frå Vossestrand i Hordaland.

Far hans var gardbrukar i Aurland i Sogn frå då sonen var i barneåra. Sjølv deltok han i 1809–10 i krigen mot Sverige, der han vart korporal. I 1813 gifta han seg til garden Vinje i Voss, og var sidan gardbrukar der.

Han var 2. representant frå Søndre Bergenhus amt på Stortinget i 1827 og på omframstortinget 1828. I 1827 var han medlem av kyrkjekomiteen og av komiteen om brennevinsbrenning.

Han døydde på garden sin i Voss i 1833.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
*
Gotskalk Matiasson Seim

**Gotskalk Matiasson Seim** () var ein norsk gardbrukar, postførar og stortingsmann frå Voss.

Far hans var gardbrukar og lensmann i Voss. Sjølv kjøpte han i 1843 garden Oppeland i Voss og dreiv denne til han kjøpte garden Dukstad i same bygda. Seim var postførar mellom Voss og Lærdal frå 1839 til 1873. Han var medlem av heradsstyret 1845-73, ei tid var han varaordførar. Forlikskommissær 1859-70.

Seim var stortingsrepresentant for Søndre Bergenhus amt i tida 1862-69. Alle periodane var han medlem av justiskomite nr 1.

Han døydde i Bergen i 1873.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Torbjørn Gunnarsson Sandvik

**Torbjørn Gunnarsson Sandvik** () var ein norsk gardbrukar og stortingsmann frå Fjelberg i Hordaland.

Sandvik var gardbrukar på farsgarden. Han gav i i 1820 ut skriftet *Sandhets Erfaringer og faderlige Raad til mine Børn og Flere*.

Han var 4. representant frå Søndre Bergenhus amt på omframstortinget i 1814. Han var i det høvet medlem av deputasjonen som møtte prins Karl Johan. Til Stortinget 1821 var han 1. varamann.

Sandvik døydde på garden sin i 1822.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*